שו"ת רשב"ץ (תשב"ץ)/חלק ג/קנה
שאלה קנה:

מלייאנא:

שאלת ס"ת שיש בו ד' או ה' דפין זו אחר זו האותיו' כלם רחבות מאד עד שהעינים משתבשות בקריאתם כל כך הם רחבות אם הוא כשר וכן ס"ת שיש בו דפין אחת קצרה ואחת ארוכה ממנה בשתי שטין או בשטה אחת אם הוא פסול מפני שהדף שהוא קצר מחבירו אותו המקום הפנוי יראה כמו ריוח שבין פרשה לפרשה או מפני השטה היתרה יראה כתוב חוץ לדף ע"כ:

תשובה:
מפני אורך השטות אינו נפסל כי לא נאמר זה אלא למצוה מן המובחר אבל לפסול את הספר אין לנו וכן דעת הרמב"ם ז"ל שלא הזכיר זה בכלל הדברי' הפוסלין ס"ת בפ' אחרון מהלכ' ס"ת וענין הדפין אשר קצתם ארוך מקצת' אם הקצרי' הם הרבה לצד אחד והארוכי' הם הרבה לצד א' אינו נפסל בכך שזה הי' ספר מחובר משני חצאי ספרים וכבר הוא ניכר שאין זה פרשה וכן אם אין הארוך כי אם דף אחד באמצע הרבה קצרי' והוא כתוב בשרטוט גם זה הוא כשר אבל אם דף א' קצר בין דפין ארוכין בזה יש לחוש לפסול שזה נראה כמו הפסק פרשה אלא שאם לא הי' שם שום שרטוט אפשר להכשירו שבהפסק הפרשיות יש שרטוט ובזה כיון שאין שם שרטוט ניכר שאין זו פרשה ובדיעבד יש להכשירו אם אי אפשר לתקן ולא לפסלו לאבד ס"ת: